**Zápisnica č. 19**

**z riadneho zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 26. 6. 2018**

**I. Prítomní:** doc. RNDr. IvetaBoroňová, PhD., prof. RNDr. Robert Ištok, PhD., Mgr. Jana Kapová, PhD., PhDr. MarekLukáč, PhD., Mgr. Mária Majherová, PhD., doc. RNDr.Kvetoslava Matlovičová, PhD., RNDr. Marta Mydlárová Blaščáková, PhD., PaedDr. Jaroslav Šoltés, PhD., PhDr. Valentína Šuťáková, PhD., Mgr. Peter Mocák, Mgr. Tomáš Pasternák

**Ospravedlnení:** doc. Mgr. Martin Hromada, PhD.

**Neprítomní:**

**Hostia:** dekan FHPVPU **prof. RNDr. René Matlovič, PhD., LL.M,** prodekanka FHPVPU **prof. MVDr. Janka Poráčová, PhD., prodekan RNDr. Sergej Iľkovič, PhD., tajomník Mgr. Tomáš Burger, PhD.**

1. **Program rokovania**
2. Otvorenie.
3. Kontrola plnenia uznesení.
4. Voľba skrutátorov.
5. Prerokovanie a schválenie Správy o hospodárení Fakulty humanitných a prírodných vied Prešovskej univerzity v Prešove za rok 2017.
6. Prerokovanie a schválenie Rozpočtu FHPV PU pre rok 2018.
7. Prerokovanie a schválenie Výročnej správy o činnosti za rok 2017.
8. Prerokovanie a schválenie návrhu na odvolanie a vymenovanie členov Vedeckej rady Fakulty humanitných a prírodných vied Prešovskej univerzity v Prešove.
9. Prerokovanie a schválenie dokumentu Podmienky prijatia na štúdium v akademickom roku 2019/2020.
10. Prerokovanie návrhu Ekonomickej komisie AS FHPV PU, týkajúceho sa výšky odvodov z grantov VEGA a KEGA.
11. Rozličnosti.
12. Záver.

**III. Priebeh zasadnutia**

**K bodu 1 programu rokovania**

Zasadnutie otvoril a viedol predseda AS FHPV PU prof. RNDr. Robert Ištok, PhD. V úvode privítal všetkých prítomných členov AS FHPV PU, hneď v úvode odovzdal osvedčenie novému členovi AS FHPV PU za študentskú časť: Mgr. Petrovi Mocákovi a následne dal hlasovať o programe zasadnutia. Tento návrh bol schválený hlasovaním členov AS FHPV PU nasledovne:

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**K bodu 2 programu rokovania**

Predseda AS FHPV PU prof. RNDr. Robert Ištok, PhD. konštatoval, že všetky uznesenia prijaté na predchádzajúcom zasadnutí AS FHPV PU boli splnené.

**K bodu 3 programu rokovania**

Predseda AS FHPV PU podotkol, že tento bod programu zasadnutia súvisí s bodom 7 (Prerokovanie a schválenie návrhu na odvolanie a vymenovanie členov Vedeckej rady FHPV PU). Odvolanie a vymenovanie členov vedeckej rady je podmienené tajným hlasovaním, pričom hlasujú všetci členovia AS FHPV PU. Je potrebné zvoliť dvoch skrutátorov, po jednom z oboch častí AS FHPV PU (zamestnanecká a študentská časť). Z prítomných členov AS FHPV PU boli za skrutátorov navrhnutí: doc. RNDr. IvetaBoroňová, PhD. (zamestnanecká časť) a Mgr. Peter Mocák (študentská časť). Navrhnutí kandidáti súhlasili s voľbou a predseda AS FHPV PU dal hlasovať.

POČET PRÍTOMNÝCH: 11, ZA: 9, PROTI: 0, ZDRŽALI SA: 2

**K bodu 4 programu rokovania**

Predseda AS FHPV PU privítal hostí - dekana FHPV PU prof. RNDr. René Matloviča, PhD., LL.M, prodekanku FHPV PU prof. MVDr. Janku Poráčovú, PhD., prodekana FHPV PU RNDr. Sergeja Iľkoviča, PhD. a tajomníka FHPV PU Mgr. Tomáša Burgera, PhD.

Predseda AS FHPV PU uviedol, že akademický senát fakulty podľa Zákona č. 131/2002 Z. z. o vysokých školách v znení neskorších predpisov schvaľuje výročnú správu o hospodárení fakulty predloženú dekanom fakulty. Skonštatoval, že dokument bol prerokovaný na zasadnutí Ekonomickej komisie AS FHPV PU, materiál mali členovia AS FHPV PU k dispozícii v súlade s rokovacím poriadkom v termíne 10 dní pred zasadnutím akademického senátu fakulty. Následne dal predseda AS FHPV PU slovo p. dekanovi prof. RNDr. René Matlovičovi, PhD., LL.M, ktorý v krátkosti predstavil predkladaný dokument a nechal slovo p. tajomníkovi Mgr. Tomášovi Burgerovi, PhD., ktorý správu bližšie charakterizoval. Predseda AS FHPV PU vyzval predsedníčku Ekonomickej komisie AS FHPV PU RNDr. Martu Mydlárovú Blaščákovú, PhD. o stanovisko komisie, v ktorom uviedla, že komisia správu prerokovala, pripomienkovala, následne boli chyby odstránené a pripomienky doplnené a preto odporučila akademickému senátu fakulty schváliť s pripomienkami Správu o hospodárení FHPV PU za rok 2017. V rozprave vystúpila Mgr. Mária Majherová, PhD., ktorá poukázala na menšie formálne nedostatky.

Po skončení rozpravy dal predseda AS FHPV PU verejne hlasovať o návrhu uznesenia č. 50.

**K bodu 5 programu rokovania**

Predseda AS FHPV PU konštatoval, že podľa Zákona č. 131/2002 Z. z. o vysokých školách v znení neskorších predpisov akademický senát fakulty schvaľuje návrh rozpočtu fakulty, ktorý predkladá dekan. Správu prerokovala ekonomická komisia AS FHPV PU dňa 7.6.2018. Tento materiál mali k dispozícii všetci členovia AS FHPV PU v súlade s Rokovacím poriadkom AS FHPV PU v termíne 10 dní pred zasadnutím AS FHPV PU.

Predseda AS FHPV PU dal slovo p. dekanovi FHPV PU, ktorý poukázal na tvorbu návrhu rozpočtu zo širšieho hľadiska postavenia fakulty, zdôraznil prijatie opatrení pre zlepšenie finančnej situácie fakulty, následne požiadal tajomníka fakulty, aby prítomných členov AS FHPV PUzoznámil s návrhom rozpočtu fakulty na rok 2018.

Predseda AS FHPV PU požiadal predsedníčku Ekonomickej komisie AS FHPV PU RNDr. Martu Mydlárovú Blaščákovú, PhD. o vyjadrenie k návrhu rozpočtu. Predsedníčka ekonomickej komisie vo svojom stanovisku po zapracovaní pripomienok, ktoré už boli opravené, odporučila schváliť Návrh rozpočtu FHPV PU v Prešove na rok 2018. V rozprave vystúpili dekan FHPV PU **prof. RNDr. René Matlovič, PhD., LL.M., prodekan FHPV PU RNDr. Sergej Iľkovič, PhD.,** PhDr. MarekLukáč, PhD., Mgr. Mária Majherová, PhD. a PhDr. Valentína Šuťáková, PhD., ktorí diskutovali o predkladanom návrhu rozpočtu a o možnostiach zlepšenia finančnej situácie na fakulte.

Po skončení rozpravy dal predseda AS FHPV PU verejne hlasovať o návrhu uznesenia č. 51.

**K bodu 6 programu rokovania**

Predseda AS FHPV PU v Prešove konštatoval, že podľa Zákona č. 131/2002 Z. z. o vysokých školách v znení neskorších predpisov akademický senát fakulty schvaľuje výročnú správu o činnosti fakulty, predloženú dekanom. Znenie Výročnej správy o činnosti FHPV PU v Prešove za rok 2017 mali k dispozícii v súlade s Rokovacím poriadkom AS FHPV PU v termíne 10 dní pred zasadnutím AS FHPV PU elektronickou poštou jeho členovia.

Výročnú správu o činnosti FHPV PU v Prešove za rok 2017 uviedol dekan FHPV PU prof. RNDr. René Matlovič, PhD., LL.M. Následne dal slovo prodekanke fakulty pre rozvoj, informatizáciu a hodnotenie kvality prof. MVDr. Janke Poráčovej, PhD., ktorá prítomných stručne zoznámila so základným obsahom správy. V rozprave vystúpili PhDr. Valentína Šuťáková, PhD., PhDr. Marek Lukáč, PhD. a Mgr. Mária Majherová, PhD.

Po skončení rozpravy dal predseda AS FHPV PU hlasovať o návrhu uznesenia č. 52.

**K bodu 7 programu rokovania**

Predseda AS FHPV PU upovedomil prítomných členov senátu, že podľa Zákona č. 131/2002 Z. z. o vysokých školách v znení neskorších predpisov akademický senát fakulty schvaľuje návrh dekana na vymenovanie a odvolanie členov vedeckej rady fakulty.

Predseda AS FHPV PU dal slovo dekanovi FHPV PU ako predkladateľovi návrhu, ktorý odôvodnil odvolanie doc. PhDr. Ľuby Končekovej, PhD. a vymenovanie nových členov Vedeckej rady FHPV PU: Prof. RNDr. Mariána Reiffersa, DrSc. a doc. PaedDr. Ladislava Horňáka, PhD.

Predseda AS FHPV PU začal rozpravu k tomuto bodu rokovania. Po krátkej prestávke a príprave hlasovacích lístkov nasledovalo tajné hlasovanie. Po sčítaní hlasov skrutátormi predseda AS FHPV PU vyhlásil výsledky.

Po vyhlásení výsledkov dal predseda AS FHPV PU hlasovať o návrhu uznesenia č. 53.

**K bodu 8 programu rokovania**

Predseda AS FHPV PU konštatoval, že podľa Zákona č. 131/2002 Z. z. o vysokých školách v znení neskorších predpisov akademický senát fakulty schvaľuje Podmienky prijatia na štúdium v akademickom roku 2019/2020 na FHPV PU. Znenie Podmienok prijatia na štúdium v akademickom roku 2019/2020 mali k dispozícii v súlade s Rokovacím poriadkom AS FHPV PU v termíne 10 dní pred zasadnutím AS FHPV PU elektronickou poštou jeho členovia. Podmienky prijatia na štúdium v akademickom roku 2019/2020 na FHPV PU uviedol prodekan FHPV PU RNDr. Sergej Iľkovič, PhD. a následne prítomných stručne oboznámil so základným obsahom predloženého materiálu. V rozprave nevystúpil žiadny z členov AS FHPV PU ani z prítomných hostí.

Následne dal predseda AS FHPV PU hlasovať o návrhu uznesenia č. 54.

**K bodu 9 programu rokovania**

Predseda AS FHPV PU dal slovo predsedníčke Ekonomickej komisie AS FHPV PU RNDr. Marte Mydlárovej Blaščákovej, PhD., ktorá uviedla, že v súvislosti s predloženou správou o hospodárení fakulty a návrhom rozpočtu sa ekonomická komisia fakulty na svojom zasadnutí 7.6.2018 zhodla na návrhu, aby z projektov VEGA a KEGA podaných od r. 2019 sa zvýšili nepriame režijné náklady z 5% na 15%. V rozprave vystúpili prof. RNDr. Robert Ištok, PhD., prof. RNDr. René Matlovič, PhD., LL.M a PhDr. Valentína Šuťáková, PhD.

Po skončení rozpravy dal predseda AS FHPV PU hlasovať o návrhu uznesenia č. 55.

**K bodu 10 programu rokovania**

V tomto bode vystúpil PhDr. Marek Lukáč, PhD. s návrhom pozastaviť finančné ohodnotenie členov AS FHPV PU z dôvodu nepriaznivej finančnej situácie fakulty, ku ktorému následne prebehla diskusia všetkých členov a tí sa jednohlasne zhodli na pozastavení finančného ohodnotenia členov akademického senátu fakulty.

**K bodu 11 programu rokovania**

Predseda AS FHPV PU poďakoval všetkým prítomným členom AS FHPV PU a prítomným hosťom za účasť, všetkým zaželal pohodové leto a oddych a zároveň ukončil riadne zasadnutie AS FHPV PU.

**IV. Návrhy na uznesenia z rokovania**

**Návrh uznesenia č. 50:**

AS FHPV PU na svojom riadnom zasadnutí 26. 6. 2018 schválil (s pripomienkami) Správu o hospodárení Fakulty humanitných a prírodných vied Prešovskej univerzity v Prešove za rok 2017.

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**Návrh uznesenia č. 51:**

AS FHPV PU na svojom riadnom zasadnutí 26. 6. 2018 schválil Rozpočet Fakulty humanitných a prírodných vied Prešovskej univerzity v Prešove pre rok 2018.

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**Návrh uznesenia č. 52:**

AS FHPV PU na svojom riadnom zasadnutí 26. 6. 2018 schválil Výročnú správu o činnosti za rok 2017.

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**Návrh uznesenia č. 53:**

AS FHPV PU na svojom riadnom zasadnutí 26. 6. 2018 schválil tajným hlasovaním návrh dekana FHPV PU v Prešove na odvolanie a vymenovanie členov Vedeckej rady Fakulty humanitných a prírodných vied Prešovskej univerzity v Prešove.

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**Návrh uznesenia č. 54:**

AS FHPV PU na svojom riadnom zasadnutí 26. 6. 2018 schválil dokument Podmienky prijatia na štúdium v akademickom roku 2019/2020.

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**Návrh uznesenia č. 55:**

AS FHPV PU na svojom riadnom zasadnutí 26. 6. 2018 schválil návrh Ekonomickej komisie AS FHPV PU pre výšku odvodov finančných prostriedkov (nepriame režijne náklady) z projektov VEGA a KEGA na 15% a zaväzuje dekana FHPV PU prijať príslušné opatrenia týkajúce sa zvýšenia finančných prostriedkov na nepriame režijné náklady v uvedenej výške.

POČET PRÍTOMNÝCH: 11, ZA: 10, PROTI: 0, ZDRŽALI SA: 1

Prešov, 26. 6. 2018

Zápisnicu spracoval: Mgr. Tomáš Pasternák

.........................................................

prof. RNDr. Robert Ištok, PhD.

predseda AS FHPV PU

..........................................................

Mgr. Mária Majherová, PhD.

podpredsedníčka AS FHPV PU

...........................................................

Mgr. Tomáš Pasternák

podpredseda AS FHPV PU